D Yahwa* i d-yeǧǧan zzwaǧ amezwaru. Adlis Iqedsen inna-d belli mi d-yexleq Ṛebbi tameṭṭut, yeeni Ḥewwa, “yebbwi-yas-ţ i Adam.” Adam yefṛeḥ ayendin, dɣa yenna: “Ţ-ţagi i d iɣes n yeɣsan-iw, i ţ-ţacriḥt n tecriḥt-iw.” (Laṣel n ddunit 2:22, 23) Ar ass-a, Yahwa mazal-it yebɣa-yasen i imezwaǧen ad ilin d iseediyen.
M’ara tzewǧeḍ, a k-d-iban am wakken kullec igerrez.* Meena ɣur-ek aţ-ţɣelṭeḍ, ula d argaz ţ-ţmeṭṭut yemyeḥmalen s ṣṣeḥ ţţemlilin-d cceddat di zzwaǧ-nsen. (1 Ikurintiyen 7:28) Di treẓẓit-agi, aţ-ţafeḍ kra n imenzayen (lumuṛ) n Wedlis Iqedsen. Ma yella tṭebbqeḍ-ten, a k-d-awin sseed i kečč ţ-ţmeṭṭut-ik akk-d twacult-ik.—Ahellil 19:9-12.
1 QEBLET CCΓEL I GEFKA YAHWA I MKUL YIWEN DEG-WEN
AYEN I D-IQQAR WEDLIS IQEDSEN: Amezwaǧ d neţţa i d aqerru n twacult.—Ifasusiyen 5:23.
Kečč, ay amezwaǧ, Yahwa yebɣa-yak a d-telhiḍ ţ-ţmeṭṭut-ik s leḥnana. (1 Buṭrus 3:7) Ixleq-iţ-id ţ-ţameiwent ara yilin ţ-ţamtilt-ik yerna yebɣa a s-tefkeḍ lḥeṛma w’a s-d-tbeggneḍ leḥmala. (Laṣel n ddunit 2:18) Seg wakken ara tiǧhid leḥmala i ţ-tḥemmleḍ, aţ-ţebɣuḍ nnfee-is wala nnfee-ik.—Ifasusiyen 5:25-29.
Kem, a tameṭṭut, Yahwa yebɣa aţ-ţqadreḍ mliḥ argaz-im w’a t-teiwneḍ ad yexdem ccɣel i s-iţţunefken. (1 Ikurintiyen 11:3; Ifasusiyen 5:33) Qebbel leqrarat i geţţaṭṭaf yerna ţeawan-it seg wul. (Ikulusiyen 3:18) Ma yella txeddmeḍ akka, aţ-ţiliḍ tcebḥeḍ ama ɣer wergaz-im ama ɣer Yahwa.—1 Buṭrus 3:1-6.
AYEN I TZEMREḌ AŢ-ŢXEDMEḌ:
Ḍleb i tin ukud i tzewǧeḍ a k-d-tini amek i tzemreḍ aţ-ţiliḍ d amezwaǧ n leali. Ḥesses akken ilaq i leǧwab ara k-d-tefk, txedmeḍ ayen akk iwumi i tzemreḍ bac aţ-ţwenneeḍ ssira-k
Seu ṣṣber. Ilaq lweqt i kečč ţ-ţmeṭṭut-ik bac aţ-ţeẓrem amek i gezmer mkul yiwen seg-wen ad issefṛeḥ wayeḍ
2 MKUL YIWEN DEG-WEN AD IḤEBBEṚ S ṢṢEḤ ΓEF WAYEN YEŢḤUSSU WAYEḌ
AYEN I D-IQQAR WEDLIS IQEDSEN: Ilaq aţ-ţeţnadiḍ ɣef nnfee n tmeṭṭut-ik. (Ifilibiyen 2:3, 4) Ţţak-as azal, teţmektiḍ-d belli Yahwa yeţweṣṣi yal yiwen seg iqeddacen-is unṣiḥen “ad yiḥnin.” (2 Timutawus 2:24) “Win iheddṛen mebla ameyyez iţjerriḥ am ujenwi; iles n wukyisen, d ddwa.” Ihi, ţţextiṛi akken ilaq imeslayen-ik. (Lemtul 12:18) Ṛṛuḥ n Yahwa a k-ieiwen aţ-ţheddṛeḍ s leḥnana akk-d leḥmala.—Igalatiyen 5:22, 23; Ikulusiyen 4:6.
AYEN I TZEMREḌ AŢ-ŢXEDMEḌ:
Uqbel aţ-ţhedṛeḍ ţ-ţmeṭṭut-ik ɣef temsal yesean azal, ẓẓall i Ṛebbi a k-ieiwen akken aţ-ţeqqimeḍ tetheddneḍ w’aţ-ţqebbleḍ ṛṛay yemxallafen ɣef ṛṛay-ik
Xemmem mliḥ ɣef wayen ara d-tiniḍ d wamek ara t-id-tiniḍ
3 ILIT TEDDUKKLEM
AYEN I D-IQQAR WEDLIS IQEDSEN: Segmi i tzewǧeḍ, tuɣalem kečč ţ-ţmeṭṭut-ik “d yiwet n lǧeţţa.” (Matta 19:5) Meena, mkul yiwen deg-wen yezmer ad yeseu ṛṛay yemxallafen ɣef ṛṛay n wayeḍ. Ilaq-awen ihi aţ-ţissinem amek ara teddukklem deg wayen i teţxemmimem d wayen i teţḥussum. (Ifilibiyen 2:2) Telzem-awen tdukli m’ara tţeṭṭfem leqrarat. Adlis Iqedsen yeqqar-ed: “Leezayem ţţalin s ccweṛ.” (Lemtul 20:18) Ţţaǧǧat imenzayen n Wedlis Iqedsen a ken-wellhen kul m’ara teṭṭfem lwaḥid leqrar yesean azal.—Lemtul 8:32, 33.
AYEN I TZEMREḌ AŢ-ŢXEDMEḌ:
Ur qqar ara kan i tmeṭṭut-ik ayen iwumi i tesliḍ neɣ ayen i teţxemmimeḍ, qqar-as daɣen ayen i teţḥussuḍ
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn